OzLabs/hebrew-wiki-articles huggingface dataset:
TPM

רכיבים של TPM התואם לתקן TPM גרסה 1.2
TPM (ראשי תיבות באנגלית של: Trusted Platform Module) הוא תקן בינלאומי למעבד-קריפטו מאובטח, מיקרו-בקר ייעודי שנועד לאבטח חומרה באמצעות מפתחות הצפנה משולבים. המונח יכול להתייחס גם למעגל משולב התואם לתקן ISO/IEC 11889. שימושים נפוצים הם אימות שלמות (integrity) של הפלטפורמה (כדי לוודא שתהליך האתחול מתחיל משילוב מהימן של חומרה ותוכנה), ואחסון מפתחות הצפנת דיסק.

אחת מדרישות מערכת ההפעלה של Windows 11 היא הטמעת TPM 2.0. מיקרוסופט הצהירה שזה כדי לעזור להגביר את האבטחה מפני התקפות קושחה.<ref></ref>

== היסטוריה ==
TPM נוצר על ידי קונסורציום טכנולוגיית מידע בשם Trusted Computing Group או TCG. הוא התפתח לגרסה 1.2 של מפרט ראשי של TPM אשר תוקנה על ידי ארגון התקינה הבינלאומי (ISO) והנציבות האלקטרוטכנית הבינלאומית (IEC) בשנת 2009 כ-ISO/IEC 11889:2009.<ref></ref> מפרט ראשי של TPM גרסה 1.2 הושלמה ב-3 במרץ 2011 והשלימה את התיקון שלו.<ref></ref><ref name="TPM_Main_Specs"></ref>

ב-9 באפריל 2014 הודיעה TPC על שדרוג גדול למפרט שלהם בשם TPM Library Specification 2.0.<ref></ref> הקבוצה ממשיכה לעבוד על התקן המשלב שגיאות, תוספות אלגוריתמיות ופקודות חדשות, כאשר המהדורה האחרונה שלה פורסמה כ-2.0 בנובמבר 2019.<ref name="TPM_Library_Specs"></ref> גרסה זו הפכה ל-ISO/IEC 11889:2015.

כאשר גרסה חדשה משוחררת היא מחולקת לחלקים מרובים על ידי קבוצת המחשוב מהימנה. כל חלק מורכב ממסמך המרכיב את כל מפרט ה-TPM החדש.
* חלק 1 ארכיטקטורה (שנוי שם מ"עקרונות עיצוב")
* חלק 2 מבנים של TPM
* חלק 3 פקודות
* חלק 4 תומכים בשגרות (נוסף ב-TPM 2.0)

== סקירה כללית ==
מודול הפלטפורמה המהימנה (TPM) מספק:
* מחולל מספרים אקראיים בחומרה<ref></ref>
* מתקנים לייצור מאובטח של מפתחות לשימושים מוגבלים.
* אישור מרחוק (remote attestation): יוצר סיכום מפתח גיבוב כמעט בלתי ניתן לזיוף של תצורת החומרה והתוכנה. אפשר להשתמש ב-hash כדי לוודא שהחומרה והתוכנה לא שונו. התוכנה שאחראית על hashing ההגדרה קובעת את היקף הסיכום.
* כריכה: הנתונים מוצפנים באמצעות מפתח החיבור TPM, מפתח RSA ייחודי שמקורו במפתח אחסון. מחשבים המשלבים TPM יכולים ליצור מפתחות קריפטוגרפיים ולהצפין אותם כך שניתן יהיה לפענח אותם רק על ידי ה-TPM. תהליך זה, הנקרא לעיתים "עטיפה" (wrapping) או קשירה (binding), יכול לסייע בהגנה על המפתח מפני חשיפה. לכל TPM יש מפתח גלישת ראשי, הנקרא מפתח שורש האחסון, המאוחסן בתוך ה-TPM עצמו. מיכלי מפתח RSA ברמת המשתמש מאוחסנים עם פרופיל המשתמש של Windows עבור משתמש מסוים וניתן להשתמש בהם כדי להצפין ולפענח מידע עבור יישומים הפועלים תחת זהות משתמש ספציפית זו.<ref></ref><ref></ref>
* אחסון אטום (sealed storage): מציין את מצב ה-TPM<ref></ref> עבור הנתונים לפענוח (לא אטום).<ref></ref>
* פונקציות אחרות חישוב מהימן לפענוח הנתונים (בלתי אטום).<ref></ref>

תוכנות יכולות להשתמש ב-TPM לאימות זהות של התקני חומרה, מכיוון שלכל שבב TPM יש מפתח אישור ייחודי וסודי (EK) שנצרב תוך כדי הפקתו. אבטחה המוטמעת בחומרה מספקת יותר הגנה מפתרון תוכנה בלבד.<ref></ref> השימוש בו מוגבל במדינות מסוימות.<ref></ref>

כיום, TPM מסופק על ידי כמעט כל יצרני המחשבים והמחשבים הניידים במוצרים שלהם.

==קישורים חיצוניים==

== הערות שוליים ==

קטגוריה:יצירת מספרים אקראיים
קטגוריה:תקני ISO
יוסיף וורוביץ'

יוסיף וורוביץ (ברוסית: Иосиф Израилевич-Гиршевич Ворович; ( 21 ביוני 1920, סטארודוב - 6 בספטמבר 2001, רוסטוב על דון) היה מומחה למכניקה סובייטי-רוסי ממוצא יהודי.

==קורות חיים==
יוסיף וורוביץ' נולד בשנת 1920 בעיירה סטארודוב למשפחה יהודית. לאחר סיום בית ספר, בשנת 1937 הוא החל לימודים באוניברסיטת מוסקבה. בגלל תחילת מלחמת העולם השנייה הוא סיים את לימודים כבר באוקטובר 1941 וגויס לשורות הצבא האדום. הוא התחיל את השירות בחיל האוויר הסובייטי. בשנת 1944, תוך כדי השירות הוא השלים לימודים באקדמיה צבאית של חיל האוויר. הוא שוחרר מהצבא בשנת 1950.

בשנת 1950 וורוביץ' סיים עבודת תואר שלישי והחל ללמד באוניברסיטתת רוסטוב. בשנת 1958 הוא סיים עבודת פוסט-דוקטורט. בשנת 1961 הוא היה פרופסור ראשון בקטדרה לחקר תורת האלסטיות.

בשנת 1971 ליד האוניברסיטה הוקם מכון למכניקה ומתמטיקה שימושית ויוסיף וורוביץ' מונה למנהלו. לאחר פטירתו המכון נקרא על שמו.

יוסיף וורוביץ' כתב מעל ל-300 מאמרים מדעיים ו-14 ספרים שחלקם תורגמו לאנגלית.

על תרומתו לקידום המדע וורוביץ' קיבל פרס ברית המועצות בשנת 1983, מדליה על שם קאפיצה ועיטורים רבים של ברית המועצות ורוסיה.

בשנת 1970 וורוביץ' נבחר לאקדמיה למדעים של ברית המועצות כחבר בהתכתבו ובשנת 1990 הועבר למעמד של חבר בפועל.

בשנת 2003 על שמו נקרא אסטרואיד 10049.

==קישורים חיצוניים==
* [https://web.archive.org/web/20120321042831/http://www.math.sfedu.ru/mexmat/elasticity/people/vorovich/biography.php ביוגרפיה] 
* [https://scholar.google.com/scholar?q=author%3A%22и%20и%20ворович%22%20OR%20author%3A%22i%20i%20vorovich%22 רשימת פרסומים]

קטגוריה:מדענים יהודים סובייטים
קטגוריה:פיזיקאים יהודים
קטגוריה:מדענים שעל שמם כוכב לכת מינורי
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:מקבלי עיטור מהפכת אוקטובר
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הדגל האדום של העמל
קטגוריה:מקבלי עיטור הידידות בין העמים
קטגוריה:יהודים חברי האקדמיה למדעים של ברית המועצות
קטגוריה:ילידי 1920
קטגוריה:נפטרים ב-2001
שיר הסמרטוטים

"שיר הסמרטוטים" הוא שיר מאת אביב גפן, אשר כתב והלחין, ועיבד יחד עם משה לוי וחברי התעויוט. השיר יצא ב-21 ביוני 1993, וכלול באלבומו השני של גפן "עכשיו מעונן".<ref name=":0"></ref>

== רקע ==
גפן כתב את השיר על עצמו. לדבריו, "בשנים מסוימות הרגשתי סמרטוט". קארין אופיר, בת זוגו בתחילת שנות התשעים הייתה גרה במרכז תל אביב, וגפן נהג לנסוע אליה באוטובוסים ובטרמפים מבית הוריו אז שבנווה איתמר בנתניה וסבל<ref></ref>:

== מיקומי שיא ==

== משתתפים ==
* אביב גפן – גיטרה, שירה
* שלומי צדקי – גיטרה בס
* עודד שחר – תופים, קולות
* עופר מאירי – ייעוץ ותכנות מחשב
* משה לוי – קלידים, סולו המונד, גיטרות, קולות

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירי אביב גפן
קטגוריה:שירים בעברית
הוועדה הציבורית לענייני החולה הנוטה למות

הוועדה הציבורית לענייני החולה הנוטה למות (מכונה גם ועדת שטינברג), היא ועדה ציבורית שהתכנסה בין השנים 2000–2004 הוועדה הורכבה מאנשים בתחומי הרפואה, דת, משפט, פילוסופיה ואתיקה שיחד ניסחו את הצעת החוק 'חוק החולה הנוטה למות'.

בראש הוועדה עמד פרופסור אברהם שטינברג.

== רקע ==
הקידמה בידע המדעי-רפואי ובאמצעים הטכנולוגיים הביאה להארכת תוחלת החיים הממוצעת באופן משמעותי, ואיפשרה גם להאריך חיים בשלבים סופניים בתנאים ובמצבים שקודם לכן היו בלתי אפשריים, מטופלים אלו סבלו לעיתים מהפרעות קשות בתפקודי איברים שונים, כאבים פיזיים, תפקוד שכלי לקוי, וסבל גופני ונפשי חמור, מקרים אלו הובילו לדילמות מוסריות-רפואיות חמורות ועוררו ויכוחים רבים בין חלקי הציבור.

במקביל להתפתחות הטכנולוגית, עבר העולם המערבי מהפך מוסרי ביחסי חולה-רופא, מגישה פטרנליסטית, שעל פיה הרופא הוא המחליט מה טוב לחולה ופועל בהתאם להבנתו בלבד, לגישה אוטונומיסטית, שעל פיה החולה הוא המחליט עבור עצמו, גישה זו הובילה לא אחת להתנגשות בין רצונותיו של החולה (או בני משפחתו) להכרעתו המקצועית של הרופא.

סוגיא כבדת משקל נוספת, הינה אופן חלוקת המשאבים בין החולים. המשאבים המוגבלים ברפואה אינם מאפשרים לתת את כל הטיפול הרפואי האפשרי לכל נזקק, ומהווים לעיתים אחד השיקולים בתהליך קבלת ההחלטות ביחס לחולים הנוטים למות.

בישראל היחס המעשי לחולים הנוטים למות טרם חקיקת החוק הייתה שונה ממרכז רפואי אחד למשנהו, ממחלקה אחת לאחרת, ולעיתים מרופא אחד לחברו.
===מינוי הוועדה===
בשנת 2000 מינה שר הבריאות שלמה בניזרי ועדה ציבורית בראשות פרופ' הרב אברהם שטינברג, לשם בחינת סוגיות הטיפול בחולה הנוטה למות. הוועדה מנתה 59 חברים, ובהם אנשי רפואה, דת, משפט, פילוסופיה ואתיקה. דיוני הוועדה הניבו הצעת חוק, שאותה הניחה הממשלה על שולחן הכנסת בדצמבר 2004. הצעה זו הצטרפה להצעת חוק דומה של חבר-הכנסת רומן ברונפמן וקודמה יחד עם הצעה זו.
===עקרונות מנחים===

==תוצאות דיוני הוועדה==
בסיום עבודת הוועדה, הציגו חבריה את הצעת החוק שהכילה כ-20 הגדרות רלוונטיות, וכ-115 סעיפים וסעיפי-משנה.

הצעת החוק שהוצגה ביקשה לקבוע מערכת נורמות מוסריות ומשפטיות, שעל פיהן יש להתייחס לחולה הנוטה למות.

הצעת החוק התייחסה לכל סוגי החולים הנוטים למות (כשירים ושאינם כשירים, יילודים, קטינים או בגירים), לכל סוגי הטיפולים הנוגעים אליהם, להנחיות רפואיות מקדימות ולמינוי מיופי-כוח, וכן למעמדם של מטפלים מקצועיים (בני משפחה או ידידים ויועצים).

בהצעת החוק גם הוצגו דרכים ומנגנונים לפתרון בעיות אינדיבידואליות, הסדרה של נהלים שונים הנוגעים לקבלת החלטות, וכן דרכי תיעוד ודרכי בקרה הנוגעים לחולה הנוטה למות.
==חוק החולה הנוטה למות==

כשנה לאחר הגשתה של הצעת החוק, בדצמבר 2005, אושר החוק בכנסת, והוא נכנס לתוקף ב-15 בדצמבר 2006, שנה מיום פרסומו.

מאז אישורו תוקן החוק ארבע פעמים, בתיקונים טכניים בלבד.
== חברי הוועדה ==
יו"ר הוועדה היה פרופ' אברהם שטינברג. הוועדה חולקה ל-4 ועדות משנה:
===ועדת-המשנה הרפואית/המדעית===
יו"ר ועדת המשנה הרפואית/המדעית היה פרופ' צ'רלס ספרונג

חברי הוועדה:

===ועדת המשנה הפילוסופית/ערכית===
יו"ר ועדת המשנה הפילוסופית/ערכית היה הפרופסור אסא כשרחברי הוועדה

=== ועדת המשנה המשפטית ===
יו"ר ועדת המשנה המשפטית היה השופט בדימוס פרופ' אמנון כרמי
חברי הוועדה

===ועדת המשנה ההלכתית===
יו"ר ועדת המשנה ההלכתית היה הרב יעקב אריאל
חברי הוועדה

== קישורים חיצוניים ==

* 
== הערות שוליים ==

קטגוריה:ישראל: ועדות ציבוריות
קטגוריה:המתת חסד
GamePro

GamePro (נקרא גיים פרו) הוא אתר חדשות גיימינג ישראלי שהוקם בשנת 2012 על ידי סיימון צמח מזיג, לאחר שפרש מניהול פורום המשחקים של אתר הטכנולוגיה HWZone.האתר שהחל כבלוג עצמאי המרכז ידיעות וביקורות משחקי וידאו מהארץ ומהעולם, שינה את פניו בשנת 2013 והחל לפעול כאתר חדשות בנושא טכנולוגיה ומשחקי וידאו.

==היסטוריה==
בשנים 2009–2012 ניהל צמח-מזיג את פורום המשחקים הפופולרי של אתר הטכנולוגיה HWZone. הפורום עסק בעיקר במשחקי וידאו ומחשב צבר קהל רב, וריכז את כל
המידע על תעשיית המשחקים ועורר דיונים רבים של גיימרים וחובבי משחקים. בספטמבר 2012, לאחר שפרש מניהול הפורום, הקים סיימון בלוג חדש ברשת הבלוגרים בלוגר, בשם גיימפרו - חדשות משחקי מחשב, לצורך תיעוד והפצה של ידיעות מעולם הגיימינג וריכוז ביקורות של משחקים לקהל הישראלי. הבלוג החל לתפוס תאוצה ומ-300 מבקרים בחודש הגיע תוך חודשיים לקהל של 5,000 מבקרים.

האתר הוקם רשמית ב-1 באוקטובר 2012. וכתבותיו הראשונות עסקו בריכוז ביקורות משחקים מהעולם, וחדשות עדכניות מתעשיית המשחקים העולמית. לאחר פרסום ידיעה באתר ובפייסבוק על גיוס כתבים לאתר, צוות האתר התגבש לכתבים משלל ז&#39;אנרים שהרחיבו את התוכן באתר לביקורות מעמיקות, סקירות ובעיקר פרסומים בזמן אמת מאירועי הגיימינג של כנסי E3.
המודל הכלכלי של האתר בנוי בעיקר מפרסומות והוא איננו גובה תשלומי מנוי או חבר.

גיימפרו המשיך לפעול באותה מתכונת של כתבות וידיעות, גם לאחר דעיכתה של תערוכת E3. האתר אף שיתף פעולה עם אתרים נוספים כגון HWZone במגוון רחב של כתבות תוכן.

גיימפרו משמש כאתר חדשות יומיומי בנושאים מגוונים הקשורים לתעשיית הגיימינג בישראל ובעולם, משחקי וידאו חדשים, ביקורות, וגם כתבות בנושא טכנולוגיה ומחשבים.

== קישורים חיצוניים ==
*

קטגוריה:אתרי אינטרנט ישראליים
מספר מחלקה (תבניות ריבועיות)

במתמטיקה ובתורת המספרים מספר מחלקה של מספר שלם הוא מספר התבניות הריבועיות הבינריות מדסקרימנטה עד כדי שקילות. מושג זה הוגדר על ידי גאוס והוכלל מאוחר יותר על ידי דדקינד למושג מספר מחלקה של שדה מספרים.

==הגדרה פורמלית==
* תבנית ריבועית בינארית היא פונקציה <math>f:\Z^2\to\Z</math> מהצורה <math>f(x,y)=ax^2+bxy+cy^2</math>.
* שתי תבניות <math>f_1</math> ו - <math>f_2</math> נקראת שקולות אם קימת מטריצה <math display="block">\begin{pmatrix}
\alpha & \beta\\
\gamma & \delta
\end{pmatrix}
</math> בעלת דטרמיננטה 1 עם מקדמים שלמים כך ש: <math display="block">f_1(\alpha x+\beta y,\gamma x+\delta y)=f_2(x,y)</math>
* הדיסקרימיננטה של תבנית רבועית <math>f(x,y)=ax^2+bxy+cy^2</math> מוגדרת להיות <math>\Delta=b^2-4ac</math>
* מספר המחלקה של <math>d</math> הוא מספר התבניות הבינריות בעלות דיסקרימיננטה <math>d</math> עד כדי שקילות.

==נוסחת מספר המחלקה של דיריכלה==

דיריכלה פיתח נוסחה שקושרת בין מספר המחלקה של לבין ערך של פונקציית L של דיריכלה המתאימה לקרקטר ממשי המתאים ל .

==קשר למספר המחלקה של שדה==

דדקינד הכליל את מושג מספר המחלקה למושג שמגדיר מספר עבור כל שדה מספרים. שני המושגים קשורים באופן הבא:
עבור מספר שלם <math>d</math>, מספר המחלקה של השדה <math>\Q\langle \sqrt d \rangle</math> שווה למספר המחלקה של המספר <math>d</math>.

==לקריא נוספת==
* [https://link.springer.com/book/10.1007/978-3-662-13157-2 The Development of Prime Number Theory From Euclid to Hardy and Littlewood]

==ראו גם==
*מספר מחלקה (תורת המספרים) 
*נוסחת מספר המחלקה של דיריכלה

==קישורים חיצוניים==
* 

==הערות שוליים==

קטגוריה:תורת המספרים
סומיילי מונטנו

סומיילי מונטנו (באנגלית: Sumalee Montano; נולדה ב-3 באוגוסט 1972) היא שחקנית, מדבבת ומפיקה אמריקאית.

== ביוגרפיה ==
מונטנו נולדה באוגוסט 1972 בקולומבוס, אוהיו למשפחה ממוצא פיליפיני ותאילנדי והיא גדלה בארצות הברית אך מספר שנים גם בבנגקוק. דוד-רבא שלה היה השחקן והסופר הפיליפיני .

היא למדה באוניברסיטת הרווארד בקיימברידג', מסצ'וסטס, ב-1993 בתוכנית פולברייט. היא עבדה כאנליסטית של בנק ההשקעות מורגן סטנלי בניו יורק ובהונג קונג, אך עזבה לטובת לימודי משחק וקודם לכן עשתה מסעות טיולים באפריקה.

היא למדה משחק והחלה לדבב ב-1999 במשחק הווידאו: "Space Channel 5". לאורך השנים היא שיחקה ודיבבה במספר שפות עם מבטאים שונים ביניהם בסינית, פיליפינית, בריטית, דרום, תאילנדית, וייטנאמית, מזרח אירופאית ויפנית. בין השאר היא ידועה מדיבוביה בסדרות כמו: ימי חיינו, נאשוויל, סקנדל, צעירים חסרי מנוח, החיים עצמם וויפ וגם במשחק משחקי וידאו כמו: Dragon Age: Inquisition או Ghost of Tsushima.

מונטנו נשואה מ-2011 לקרייג צימרמן והיא גרה בלוס אנג'לס.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| 2011
| קונג פו פנדה: סודות המאסטרים
| אחיות הוו
|
|-
| 2012
| סופרמן נגד האליטה
| קריין
|
|-
| 2015
| ליגת הצדק: כס אטלנטיס
| מרה
|
|-
| 2016
| רק אתמול
| קיוקו
|
|-
| 2016
| דרך קלוברפילד 10
| קול ברדיו
|
|-
| 2021
| מפרץ ההרפתקאות: הסרט
| שונות
|
|-
| 2022
| אגדות מורטל קומבט - עיוור בשלג
| קינדרה
|
|-
|2024
|הקאסה-גרנדה: הסרט <small>(אנ')</small>
|מריה
|דיבוב
|}

=== טלוויזיה ===
{| class="wikitable"
|+
!שנה
!סדרה
!תפקיד
|-
| 2002–2005
| ER
| דובטה מהאל
|-
| 2005
| המשפט של איימי
| הלן
|-
| 2005
| מדיום
| אחות
|-
| 2005-2006
| הבית הלבן
| כתבת ויניק
|-
| 2006
| בונז
| אלכסנדרה קומב
|-
| 2006
| גבירתי הנשיא
| כתבת אייר פורס וואן
|-
| 2007-2008
| צעירים חסרי מנוח
| ד"ר מאיה בגאנו
|-
| 2008
| בוסטון ליגל
| ד"ר לינדה קורבין
|-
| 2009
| אהבה גדולה
| ד"ר גואן
|-
| 2009
| ניפ/טאק
| ד"ר וו
|-
| 2014-2017
| ימי חיינו
| ד"ר יון, ד"ר אונג
|-
| 2015
| המנטליסט
| סוזאן ניוגאן
|-
| 2015-2016
| נאשוויל
| ד"ר קיטליי
|-
| 2016
| ריזולי ואיילס
| השופטת הואנג
|-
| 2016
| האנטומיה של גריי
| לנה מקאליסטר
|-
| 2016
| חסרי בושה
| טורקס
|-
| 2017
| NCIS
| ניקול טגרט
|-
| 2017
| שושלת
| דיירד
|-
| 2018
| סקנדל
| מריה קמפו
|-
| 2018
| החיים עצמם
| ד"ר גייל ג'ספר
|-
| 2018-2019
| S.W.A.T.
| גוון
|-
| 2018
| בעלי היכולות
| ד"ר טיילור
|-
| 2019
| המדריך לרוצח
| הסוכנת ננסי באייר
|-
| 2019
| מגנום, בלש פרטי
| השופטת מג'ורי קמקה
|-
| 2019
| אריות הים
| הסוכנת סוזאן קראבר
|-
| 2019
| המתמחה
| טריש טינטוק
|-
| 2020
| מסע בין כוכבים: פיקארד
| אמא של דהג' וסוג'י
|-
| 2020
| הוואי חמש-אפס
| יאנג
|-
| 2021
| הסמל האבוד
| אינוי סאטו
|-
| 2024-
| עולם היורה: תאוריית הכאוס
| עובדת מחסן
|}

== קישורים חיצוניים ==

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
נקניק קיץ

נקניק קיץ גדול יותר
נקניק קיץ (באנגלית: Summer sausage) הוא כינוי אמריקאי לנקניק שניתן לשמור ללא קירור עד לפתיחה. נקניק קיץ עשוי מבשר בקר, חזיר, או לפעמים בשר ציד (על פי רוב אייל).<ref></ref> נקניק הקיץ מותסס, וניתן לייבש או לעשן אותו בעוד מרכיבי השימור משתנים באופן משמעותי, כמעט תמיד משתמשים במלח בישול, התבלינים עשויים לכלול זרעי חרדל, פלפל שחור, שום או סוכר.<ref name="BuegeCassens1980"></ref><ref name="Wessley1960"></ref> תסיסה של נקניק קיץ מורידה את ה-pH כדי להאט את צמיחת החיידקים ולתת חיי מדף ארוכים יותר, מה שגורם לטעם חריף. נקניקי קיץ נכללים לעיתים קרובות בסלסילות מתנות הנמכרות על ידי קמעונאים אמריקאים מקוונים והזמנות בדואר.<ref></ref> חלק מהיצרנים מייצרים נקניק קיץ כבר למעלה מ-100 שנה.<ref></ref>

היסטורית, נקניק קיץ קדם לקירור והתייחס לבשרים שניתן לצרוך "בחודשי הקיץ" כאשר טמפרטורות גבוהות יגרמו לקלקול של בשרים טריים. מסיבה זו, הם הפכו למתנות פופולריות, במיוחד בקהילות מתיישבים גרמניים-אמריקאים.

== לקריאה נוספת ==
* סרבלאט
* אמבוטידו
* רשימת מזונות מעושנים
* טורינגר

== ראו גם ==
* סלמי
* סוסיסון

== הערות שוליים ==

קטגוריה:נקניקים
קטגוריה:המטבח האמריקאי
אנדראה בריוסקו

[[סאטיר עם קסת דיו]]
אַנְדְרֶאָה בְּרִיוֹסְקוֹ (באיטלקית: Andrea Briosco; ) היה פסל, צורף ואדריכל לעת מצוא איטלקי, שהיה ידוע בדרך כלל על ידי שם החיבה שלו אִיל רִיצ'וֹ (Il Riccio), שפירושו "הקיפוד", או גם אנדראה קריספוס (Andrea Crispus) ("מתולתל" בלטינית). הוא ידוע בעיקר בזכות חפצי הארד הקטנים, לעיתים קרובות המעשיים, כגון קסתות דיו, מקושי דלתות או מפוסלים להפליא ומעוטרים בסגנון רנסאנס קלאסי.

==קורות חיים==
הוא נולד בטרנטו, והוכשר לראשונה כצורף על ידי אביו, אמברוג'ו די כריסטופורו בריוסקו. מאוחר יותר הוא החל ללמוד יציקת ארד בפדובה אצל הפסל , תלמידו של דונטלו. כאדריכל, הוא ידוע בזכות בפדובה. יצירות המופת שלו הן פמוט הארד לחג הפסחא בבית המקהלה בבזיליקת סנט'אנטוניו בפדובה (1515), ושני תבליטי הארד (1507) של "דוד מרקד לפני ארון הברית" ו"יהודית והולופרנס" באותה כנסייה. מצבת הארד והשיש שלו של הרופא "ג'רולמו דלה טורה" ב בוורונה היה מעוטר יפה בתבליטים, שנלקחו משם על ידי הצרפתים ונמצאים כעת במוזיאון הלובר. היצירות הקטנות שלו הניתנות להובלה בקלות, היו חביבות על אספנים ברחבי אירופה. מנורת שמן מארד מתוצרתו הייתה רכוש ותיק של משפחת רוטשילד, וכעת נמצאת באוסף של המוזיאון המטרופוליטן לאמנות.

==קישורים חיצוניים==

<div style="direction: ltr;">
*[https://web.archive.org/web/20070928040726/http://collections.frick.org/THA151*1 Six works from the Frick]
*[http://www.metmuseum.org/toah/hd/scbz/hod_1982.45.htm Satyr in the Metropolitan]
*[https://www.nga.gov/collection/artist-info.2244.html#biography Biography of the Artist and link to works attributed in the collection, National Gallery of Art, Washington, DC]
</div>

==הערות שוליים==

קטגוריה:אדריכלים איטלקים במאה ה-16
קטגוריה:פסלים איטלקים במאה ה-16
קטגוריה:ילידי 1470
קטגוריה:נפטרים ב-1532
אריקה צ'נוות'

אריקה צ'נואתאריקה צ'נואת (באנגלית Erica Chenoweth; נולדה ב-22 באפריל 1980) היא מדענית פוליטית אמריקאית, פרופסור למדיניות ציבורית בבית הספר לממשל באוניברסיטת הרווארד, ובפקולטות נוספות באוניברסיטת הרווארד. היא ידועה בעבודת המחקר שלה על תנועות התנגדות אזרחית לא אלימות.

== באקדמיה ==
אריקה צ'נואת' קיבלה תואר ראשון באוניברסיטת דייטון, ולאחר מכן תואר שני ותואר דוקטור. מאוניברסיטת קולורדו. כיום (2024) היא מכהנת פרופסור למדיניות ציבורית בבית הספר לממשל באוניברסיטת הרווארד, ובפקולטות נוספות באוניברסיטת הרווארד.

== מחאה לא אלימה ==
במחקר שנפרש על פני עשרות שנים, חקרה פרופ' אריקה צ'נוות' מאוניברסיטת הרווארד, יחד עם חוקרים נוספים, את ההצלחה של התנגדות אלימה ושל התנגדות בלתי אלימה ברחבי העולם. המחקר פורסם בספר "Why Civil Resistance Works" ("מדוע התנגדות אזרחית עובדת") שפורסם בשנת 2011. המחקר הקיף יותר מ-320 אירועי התנגדות ומחאה אלימים ולא אלימים, שהתרחשו משנת 1900 ועד 2006.

הממצא המובהק הראשון של החוקרים היה כי שיעור הסיכויים להצלחת המחאה שהתבטאה בשינוי השלטון, גבוה הרבה יותר כאשר המחאה אינה אלימה. ב-53% מהמחאות שהתנהלו ללא אלימות הוחלף השלטון בהצלחה, לעומת 26% מהמקרים של מחאות אלימות ומזוינות. בראיון ל-BBC הסבירה צ'נוות' כי הסיבה העיקרית להצלחתן של מחאות אזרחיות לא אלימות היא היכולת שלהן לסחוף מספר גדול יותר של אנשים מהציבור הרחב.

ממצא בולט נוסף במחקר הוא "כלל 3.5%". לפי המחקר, כל המחאות שהצליחו לגייס אליהן תמיכה אזרחית שהקיפה יותר מ-3.5% מהאוכלוסייה, הצליחו להביא להפלת השלטון.

יתרון נוסף של התנגדות לא אלימה היא שהצלחה שלה גורמת לעיתים קרובות יותר לשלטון סובלני או דמוקרטי לעומת מחאות אלימות שלעיתים קרובות גרמו להחלפת דיקטטור אחד בדיקטטור אחר.

== חיים אישיים ==
אריקה צ'נואת' חיה בזוגיות עם החוקרת זואי מרקס, בתן היא ורה. צ'נואת' מגדירה את עצמה כא-בינארית.

== קישורים חיצוניים ==

* 
* [https://www.ericachenoweth.com/ האתר של אריקה צ'נואת']
* [https://www.hks.harvard.edu/faculty/erica-chenoweth הדף על אריקה צ'נואת' בית הספר לממשל באוניברסיטת הרווארד]
* [https://scholar.google.co.il/citations?user=76rUVKMAAAAJ&hl=iw פרופיל בגוגל סקולר]

== הערות שוליים ==

קטגוריה:חוקרות מדע המדינה אמריקאיות
תפילה לירושלים

"תפילה לירושלים" הוא שיר עברי שכתב והלחין שייקה פייקוב.

== רקע ==

בשנת 1960 נערך "פסטיבל הזמר והפזמון" הראשון.
כעשור לאחר מכן נוספו לו עוד שלושה פסטיבלי זמר שנתיים חדשים,
"פסטיבל הזמר החסידי", "פסטיבל הזמר המזרחי", ו"פסטיבל שירי הילדים".
ארבעת הפסטיבלים הגדולים זכו להצלחה גדולה.

בעקבות זאת החלו בהמשך שנות השבעים יוזמות לפסטיבלים ייעודיים נוספים
לצידם.
כך נוסדו "ערב שירי משוררים",
"פסטיבל שירי התנ"ך",
"פסטיבל שירי יידיש",
"פסטיבל שירי לדינו",
ו"פסטיבל שירי משוררים לילדים".

בשנת 1974, נוסד פסטיבל חדש, פסטיבל שירי ירושלים.

הפסטיבל, שזכה לשם "שישו את ירושלים" התקיים בחודש מאי של אותה השנה.

בפסטיבל השתתפו 12 שירים הוא נערך גם בירושלים וגם בתל אביב ושודר בטלוויזיה.

== על השיר ==

את השיר ששייקה פייקוב כתב והלחין לפסטיבל נבחרה לבצע מלי ברונשטיין בת העשרים שהייתה צעירת המשתתפים בפסטיבל,
כשרק השתחררה מהלהקה הצבאית בה כיכבה.

למרות העובדה שהייתה פחות מוכרת מהמבצעים האחרים,
השיר בביצועה הפך לאחד הבולטים והמצליחים בפסטיבל
והיה אחד משלושת השירים שהופיעו בפרסומים של אלבום הפסטיבל.

השיר היה ללהיטה הראשון של ברונשטיין מבין מספר להיטים שהיו לה בהמשך העשור.

גיל אלדמע שעיבד את השיר הוסיף למבצעת מקהלה רבת משתתפים
המלווה אותה במה שאכן נשמע כתפילה, כשם השיר.

"תפילה לירושלים" הוא הראשון שהתפרסם מבין מספר שירים
ששייקה פייקוב כתב והלחין על העיר.

== במצעדים ==
השיר נכנס בשנת 1974 למצעד הפזמונים בקול ישראל, והגיע למקום ה־19.
== מיקומי שיא ==

==קישורים חיצוניים==
* [https:///shironet.mako.co.il/artist?type=lyrics&lang=1&prfid=1458&wrkid=5855 מילות השיר] באתר שירונט
* 

==הערות שוליים==

קטגוריה:שירי 1974
קטגוריה:סינגלים מ-1974
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי שייקה פייקוב
קטגוריה:שירים על ירושלים
הבחירות לפרלמנט האירופי 2024

הבחירות לפרלמנט האירופי נערכו ב-28 המדינות החברות באיחוד האירופי, ב-6 ביוני עד 9 ביוני 2024. נבחרו 720 חברי הפרלמנט האירופי, לעומת 751 שנבחרו בבחירות הקודמות, ב-2019. הם מייצגים את 448 מיליון אזרחי האיחוד האירופי. אחוז ההצבעה עמד על כ-51.08%, עלייה של כ-0.42% לעומת בחירות 2019. בבחירות אלו חלה עליה משמעותית בכוחו של הימין בפרלמנט.

== תוצאות ==
=== לפי קבוצות ===
* קבוצת מפלגת העם האירופית, מפלגת ימין - מרכז בראשות אורסולה פון דר ליין הנשיאה הנוכחית, המפלגה הגדולה בפרלמנט האירופי מאז 1999 - 188 נציגים (עליה של 1)
* הברית הפרוגרסיבית של סוציאליסטים ודמוקרטים, מפלגת שמאל - מרכז, המפלגה השנייה בגודלה בפרלמנט האירופי מאז 1999 - 136 נציגים (ירידה של 12)
* השמרנים והרפורמיסטים האירופים, מפלגת ימין - 83 נציגים (עליה של 21)
* התחדשות באירופה, מפלגת מרכז - 75 נציגים (ירידה של 22)
* זהות ודמוקרטיה, מפלגת ימין אירוסקפטי - 58 נציגים (ירידה של 18)
* הברית החופשית של הירוקים האירופאים, מפלגת שמאל - 54 נציגים (ירידה של 13)
* השמאל האירופי המאוחד/השמאל הנורדי הירוק, מפלגת שמאל רדיקלי - 39 נציגים (ירידה של 1)
* אחרים ועצמאים - 87 נציגים (עליה של 50)

== השלכות הבחירות ==
בעקבות הפסד מפלגתו של נשיא צרפת עמנואל מקרון למפלגת האיחוד הלאומי של מארין לה פן, פיזר מקרון את האספה הלאומית של צרפת והודיע על בחירות בזק לאספה. בבלגיה ניצח הימין בפרלמנט המקומי וגם האירופי. בעקבות כך ראש הממשלה אלכסנדר דה קרו מהמחנה הליברלי הודיע שהוא לוקח אחריות מלאה על התוצאות והתפטר.

==קישורים חיצוניים==

* 

==הערות שוליים==

קטגוריה:הבחירות לפרלמנט האירופי
הפרלמנט האירופי
סליק רמת רחל

סליק רמת רחל היה הסליק המרכזי בו אחסנו חברי קיבוץ רמת רחל נשק מגן. במאי 1948 שימש נשק זה את חברי הקיבוץ בקרב להגנת הקיבוץ. המבנה מתחתיו שכן הסליק נפגע קשות בקרב והסליק נזנח לאחר המלחמה. עם שיקום המבנה והקמת מלון בו נחשף הסליק ושוקם וניתן לצפות בו בביקור במלון.

== רקע ==
קיבוץ רמת רחל הוקם, לראשונה, ב-1926, ננטש במהלך מאורעות תרפ"ט והוקם מחדש בראשית שנות ה-30 של המאה ה-20. הקיבוץ הוקם בדרום ירושלים ובשכנות ליישובים ערביים והתמודד, לאורך שנות קיומו, עם אתגרים ביטחוניים שכללו התנכלות מצד .

בתקופת המנדט הבריטי הקצו השלטונות הבריטית נשק ליישובים היהודים ברחבי הארץ. מאחר שהקצאה זו לא סיפקה את הצרכים הביטחוניים של היישובים החל, מייד עם תום מלחמת העולם הראשונה ותחילת המנדט, תהליך צבירת נשק לא חוקי. תהליך זה בוצע הן על ידי היישובים עצמם והן על ידי ארגוני הביטחון היהודים הארציים כמו ההגנה, אצ"ל ולח"י. מאמץ זה הקיף גם את חברי קיבוץ רמת רחל.

== ההיסטוריה של הסליק ==
כדי להסתיר את כלי הנשק הלא חוקי שנצברו בקיבוץ החליטו אנשי הביטחון של הקיבוץ להקים סליק תת-קרקעי בקיבוץ. הסליק נחפר תחת המבנה הראשי של הקיבוץ ששימש כחדר אוכל וכדי להסתיר את הכניסה לסליק הוצבה מעל הפתח שלו מיטת תינוק.

ב-29 ביוני 1946, במהלך השבת השחורה, פשטו שוטרים וחיילים בריטים על הקיבוץ ובמשך 18 שעות חיפשו את הסליק. הסליק לא נמצא אך כ-70 מחברי המשק נעצרו ונשלחו למחנה המעצר ברפיח.

ב-21 במאי 1948 החל קרב רמת רחל, שהתחולל עד 25 במאי. בהגנה על הקיבוץ השתתפו חברי הקיבוץ לצד חיילים מהגדוד החמישי של הפלמ"ח, גדוד מוריה (חטיבת אלכסנדרוני) ושתי מחלקות של האצ"ל. הנשק שנאגר בסליק הוצא ושימש את חברי הקיבוץ לעמוד מול מתקפות משולבות של צבא מצרים, צבא ירדן וחברי כנופיות מהישובים השכנים.

בסיום הקרבות והדיפת הכוחות הערבים נמצאו מבני הקיבוץ בהרס מוחלט לאחר שספגו הפגזות כבדות במהלך ימי הקרבות. הקיבוץ הוקם מחדש במרחק מה מהקיבוץ הישן ומבנה חדר האוכל שמעל הסליק ננטש לאחר שנמצא לא כשיר למגורים והסליק ננטש איתו.

ב-1986 שופץ מבנה חדר האוכל כדי להקים במקום אכסניית נוער. במסגרת פרויקט זה נחשף הסליק. בשלב מאוחר יותר נבנה במקום "בית מלון רמת רחל" והסליק שופץ ושולב ברצפת בית המלון. בתחתית הסליק הותקנו אמצעי תאורה המאפשרים לאורחי המלון להציץ למעמקיו.

== גלריה ==
<gallery>
קובץ:Ramat Rachel (997008136311505171).jpg|מבנה חדר האוכל שמעל הסליק לאחר סיום הקרבות (צולם ב-1950). ניכרות הפגיעות הרבות בקירות המבנה שהפכו אותו לבלתי כשיר למגורים
קובץ:PikiWiki Israel 74972 slick in kibbutz ramat rachel.jpg|מבט אל מעמקי הסליק
קובץ:PikiWiki Israel 74971 slick in kibbutz ramat rachel.jpg|אחת מקורות המתכת שהונחו מעל הסליק כדי למנוע את קריסת הרצפה.
</gallery>

== קישורים חיצוניים ==

* אדם אקרמן, [https://www.kolhair.co.il/arena/219491/ הפינה ההיסטורית: סליקים בירושלים – סיפורם של מקומות המסתור המרכזיים בעיר], באתר "כל העיר" ירושלים, 18 בנובמבר 2023
* [https://amudanan.co.il/#!wiki=P148447 מלון רמת רחל], באתר "עמוד ענן"
* עידו מאושר, [https://groups.google.com/g/amitimtiyulim/c/HNYRP3nwlbk 'עמיתים לטיולים' הקיבוץ שבליבו ירושלים - רמת רחל מימי הקמת המדינה ועד ימינו], באתר "עמיתים לטיולים", 3 בדצמבר 2021
* [https://shimur.org/wp-content/uploads/2018/04/jerusalem_ramat_rachel.ppsx רמת רחל], במצגת של המועצה לשימור אתרי מורשת בישראל

== הערות שוליים ==

קטגוריה:רמת רחל
רמת רחל
קטגוריה:אתרי מורשת במחוז ירושלים
Infinite Icon

Infinite Icon הוא אלבום האולפן השני של הזמרת והידוענית האמריקאית פריס הילטון. האלבום ייצא לאור ב-6 בספטמבר 2024, על ידי חברת התקליטים .<ref></ref><ref></ref><ref></ref> סיה היא המפיקה בפועל של האלבום.<ref></ref><ref></ref>

==רקע והכרזה==
הילטון סיפרה שהאלבום עצמו נוצר "עבור ההומואים".<ref></ref> היא עבדה עם המפיק בני בלנקו ושקלה שירים שחלקו איתה מיילי סיירוס ומייגן טריינור.<ref></ref><ref></ref>

הילטון הכריזה על צאת האלבום ב-"The Tonight Show" בכיכובו של ג'ימי פאלון באוקטובר 2023.<ref></ref> היא מתכוונת לצאת לסיבוב הופעות כדי לתמוך באלבום.<ref></ref>

ב-13 ביוני 2024, הילטון הכריזה על צאת הסינגל המוביל "I'm Free" בהשתתפות הזמרת רינה סאוואיאמה,<ref></ref> והציגה שיחה בינה לבין סאוואיאמה.<ref></ref> הילטון צפוויה להציג את השיר בשידור חי במסיבת גאווה בהנחיית חברת הבגדים Alice + Olivia.<ref></ref>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Infinite Icon
!אזור
!תאריך יציאה
!פורמט (ים)
!חברת תקליטים
!מקור
|-
!rowspan="2" |כלל העולם
|6 בספטמבר 2024
|הורדה דיגיטלית • הזרמת מוזיקה • תקליטור • תקליט
|
|
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי פריס הילטון
קטגוריה:אלבומים באנגלית
מגדל המים והביטחון בגדרה

מגדל המים והביטחון בגדרה הוא מגדל מים ומבנה לשימור הממוקם ברחוב הביל"ויים 26 בגדרה.<ref></ref>

המגדל הוקם ב-1935 על ידי חברת ב.א.ר לצד "באר בנימין" שנחפרה ב-1889 בתרומתם של אדמונד ג'יימס דה רוטשילד וחובבי ציון.<ref></ref> במגדל שלוש קומות: הראשונה הייתה כיתת לימוד וחדר מורים של בית הספר הסמוך למגדל, השנייה שימשה כחדר נשק של משטרת היישובים העבריים והשלישית כמתקן מים ועמדת תצפית ושמירה בה היה פעמון המושבה למקרי חרום.<ref></ref>

המגדל היה בשימוש עד שנבנה מגדל מים חדש על יד בית חולים הרצפלד ב-שנות ה-70 של המאה ה-20.<ref></ref>

== גלריה ==
<gallery>
קובץ:PikiWiki Israel 71677 gedera.jpg|שלטים על מגדל המים
קובץ:PikiWiki Israel 63924 gedera water tower.jpg
קובץ:Observers on the roof of the water tower in Gedera.jpg|תצפיתנים על גג מגדל המים במלחמת העצמאות, 1948
</gallery>

== הערות שוליים ==

קטגוריה:גדרה: מבנים
קטגוריה:ישראל: מגדלי מים
Let's Go Crazy

"Let's Go Crazy" הוא שיר משנת 1984 של פרינס והרבולושן, מתוך האלבום Purple Rain. זהו השיר הפותח גם באלבום וגם בסרט גשם סגול. "Let's Go Crazy" היה אחד מהשירים הפופולריים ביותר של פרינס, והיה מרכיב מרכזי בהופעות שלו, כאשר לעיתים קרובות הוא השתלב עם להיטים נוספים. כשהשיר יצא כסינגל, הוא הפך ללהיט השני של פרינס במקום הראשון במצעד הבילבורד הוט 100, וכן בראש מצעד שירי ה-R&B/היפ-הופ וה-Hot Dance Club Play, ובנוסף נכנס לעשירייה הראשונה במצעד הסינגלים הבריטי. הצד השני של התקליט היה השיר "Erotic City", שמילותיו עוררו מחלוקת. בבריטניה, השיר יצא כדאבל איי-סייד יחד עם "Take Me with U".

כמו ברבים מהשירים של פרינס, השיר נחשב כעידוד לעקוב אחרי ערכים נוצריים, כאשר ה-"De-elevator" שבמילים הוא מטאפורה לשטן.<ref name="google"></ref> גרסת "Special Dance Mix" המורחבת של השיר נוגנה בגרסה מעט ערוכה בסרט גשם סגול. גרסה זו מכילה קטע אינסטרומנטלי ארוך יותר באמצע הכולל ריף גיטרה, סולו פסנתר ועותקים לא ברורים של ההקדמה המדוברת. גרסה זו הייתה אמורה להיות בשימוש באלבום, אך כשהשיר "Take Me With U" נוסף לרשימת השירים, היא נערכה לאורך הנוכחי שלה.

המגזין קאש בוקס תיאר את השיר כ"אחד המיזוגים הטובים ביותר בין רוק קופץ ופאמפ סינתסייזר".<ref name="cb"></ref>

לאחר מותו של פרינס, השיר נכנס מחדש למצעד הבילבורד הוט 100 במקום ה-39 ועלה למקום ה-25 בשבוע של 14 במאי 2016. נכון ל-30 באפריל 2016, נמכרו 964,403 עותקים דיגיטליים של השיר בארצות הברית.<ref name="ussales"></ref>

בשנת 2013, להקת הרוק הבריטית The Darkness ביצעה את השיר בטקס פרסי מוזיקת הרוק השנתי ה-44.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| זהב
| 1,000,000
|-
! ארצות הברית
| —
| 964,403
|}

==קישורים חיצוניים==

==הערות שוליים==

קטגוריה:שירי 1984
קטגוריה:סינגלים מ-1984
קטגוריה:שירי פרינס
קטגוריה:שירים באנגלית
קטגוריה:שירים מסרטי קולנוע
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
ויקטור שיפרסטיין

ויקטור שיפרסטיין (באנגלית: Victor E. Schifferstein; 1863 - ?) היה אתלט יהודי-אמריקאי, אלוף ארצות הברית (1888) בקפיצה לרוחק ושיאן עולם בריצת 100 יארד.

== ביוגרפיה ==
שיפרסטיין התאמן במועדון האולימפי של סן פרנסיסקו. הוא זכה באליפות אגודת אתלטיקה של החוף הפסיפי 4 פעמים ברציפות (1887–1890) בריצת 100 יארד, פעמיים (1887 ו-1890) בריצת 220 יארד, 4 פעמים (1887–1890) בקפיצה לרוחק ופעמיים (1888 ו-1890) בקפיצה לגובה.

בסיום תחרות שנערכה בסן פרנסיסקו, קליפורניה ב-22 בפברואר 1888 הוא קבע בקפיצה לרוחק נוספת תוצאה של 7.09 מטר, תוצאה טובה משיא העולם, בחצי ס"מ.

===שיאן עולם===
בתחרות שנערכה ב-9 ביוני אותה שנה הוא השווה בריצת 100 יארד את שיא העולם בתוצאה של 10.0 שניות. בנוסף הוא קבע בקפיצה לרוחק תוצאה של 7.08 מטר, רבע אינץ' (0.6 ס"מ) משיא העולם.

באליפות המערב (Western NAAA) שנערכה בסנט לואיס, מיזורי ב-9 בספטמבר אותה שנה הוא שבר בריצת 100 יארד את שיא העולם והעמידו על 9.8 שניות. איגוד האתלטים החובבים החדש (AAU) סירב להכיר בשיא זה, למרות שלא הייתה רוח, המסלול נמדד מחדש ונמצא באורך של 100 יארד בדיוק, ואחד השופטים אף רשם תוצאה של 9.6 שניות. הסיבה המשוארת הייתה שהוא התחרה נגד אתלט מקצועני לפני תחרות זו.

===אלוף ארצות הברית===
באליפות ארצות הברית (AAU) שנערכה בדטרויט, מישיגן ב-19 בספטמבר אותה שנה הוא זכה בשתי מדליות, זהב וארד. מדליית זהב בקפיצה לרוחק בתוצאה של 7.05 מטר, לפני אלפרד קופלנד (6.72 מטר) ודניאל שנהן (6.67 מטר) מדליית ארד בריצת 100 יארד, אחרי פרד ווסטינג ואלפרד קופלנד.

==קישורים חיצוניים==

* [https://iaaf-ebooks.s3.amazonaws.com/2015/Progression-of-IAAF-World-Records-2015/projet/IAAF-WRPB-2015.pdf Victor Schifferstein], באתר IAAF 
* [https://www.columbia.edu/cu/lweb/digital/collections/cul/texts/ldpd_5655288_004/ldpd_5655288_004.pdf The New York Clipper Annual For 1892] 
* By Jesse Silver, [https://www.nli.org.il/he/newspapers/cgs/1975/07/17/01/article/80 Notable Jewish athletes of today and yesterday], באתר The Sentinel, עמוד 35, 17 ביולי 1975

== הערות שוליים ==

קטגוריה:אתלטים יהודים אמריקאים
קטגוריה:אצנים אמריקאים
קטגוריה:קופצים לרוחק אמריקאים
קטגוריה:אצנים יהודים
קטגוריה:שיאני עולם אמריקאים: אתלטיקה
Family Ties

"Family Ties" הוא שיר של הראפרים האמריקאים בייבי קים וקנדריק לאמאר. השיר יצא לאור ב-27 באוגוסט 2021, באמצעות קולומביה רקורדס ו-PGLang. זה הסינגל הרביעי מתוך אלבום הבכורה של בייבי קים, The Melodic Blue.<ref></ref> זו ההוצאה המוזיקלית הראשונה של לאמאר תחת PGLang, חברת הפקות שהקים במרץ 2020.

"Family Ties" הוא הסינגל הראשון של לאמאר מאז "Pray for Me" עם הזמר הקנדי דה ויקנד, שיצא ב-2018. השיר אף מסמן את שיתוף הפעולה הרשמי הראשון בין קים ולאמאר, שהם בני דודים במציאות, ומכאן שמו של השיר, וכן עטיפת הסינגל, הכוללת אותם בדיוקן משפחתי, המהווה מחווה לעטיפת אלבום הפריצה של לאמאר מ-2012, Good Kid, M.A.A.D City. הווידאו קליפ הנלווה מכיל הופעת קמע של הזמרת נורמני והוא זכה בפרס BET לקליפ השנה לשנת 2022.

==הישגים==
השיר קיבל שתי מועמדויות בטקס פרסי גראמי 2022 בקטגוריות שיר הראפ הטוב ביותר וביצוע הראפ הטוב ביותר, וזכה בפרס האחרון. הוא גם קיבל שתי מועמדויות בקטגוריות שיר השנה ווידאו השנה בטקס פרסי XXL לשנת 2022.<ref></ref>

==וידאו קליפ==
הווידאו קליפ הנלווה בוים על ידי דייב פרי, וכולל הופעת אורח של הזמרת נורמני, לצד בייבי קים ולאמאר, שמכונה באמצע הקליפ כ"אוקלאמה".<ref></ref>

בסצנה הראשונה, הווידאו קליפ מתחיל עם מושפיט של גברים שחורים, הלובשים מעילים שחורים ומשקפי שמש, ומקיפים את קים ולאמאר, כשהשניים לבושים בלבוש כתום, ומופיעות גם בלרינות שחורות. בסצנה השנייה, לאמאר מדבר על כך שהוא עדיין רלוונטי בהיפ-הופ למרות שהייתה לו הפסקה. לקראת סוף הווידאו קליפ, נורמני מופיעה בלימוזינה לצד שני הראפרים, לפני שהם מבצעים את ההצהרות האחרונות שלהם. לאורך כל הקליפ, קטעים בגדלים ותמות שונות מוצבים על גבי הווידאו, חופפים את הקטעים שמתחתיהם. הקליפ מחולק לשתי "סצנות", כאשר סצנה 1 מייצגת את החלק של קים, וסצנה 2 מייצגת את החלק של לאמאר.<ref></ref><ref></ref>

==ביקורת==
בביקורת על השיר, כתב מגזין פיצ'פורק ש"הראפ הלא שגרתי והמעברים הלא הגיוניים של קנדריק מבטאים חופש יצירתי חדש. העתיד שלו שייך לו."<ref></ref>

==פרסים ומועמדויות==
{| class="wikitable"
!פרס
!שנה
!קטגוריה
!תוצאה
!מקור
|-
|פרסי ה-BET
|2022
|קליפ השנה
|
|<ref></ref>
|-
|פרסי גראמי
|2022
|שיר הראפ הטוב ביותר
|
|<ref></ref>
|-
|פרסי גראמי
|2022
|ביצוע הראפ הטוב ביותר
|
|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה ×2
| 160,000
|-
! פולין (ZPAV)
| זהב
| 25,000
|-
! פורטוגל (AFP)
| פלטינה
| 10,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה ×4
| 4,000,000
|}

==קישורים חיצוניים==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי קנדריק לאמאר
קטגוריה:שירים באנגלית
קטגוריה:שירים על משפחות
קטגוריה:זוכי פרס גראמי לביצוע הראפ הטוב ביותר
קטגוריה:סינגלים בהוצאת קולומביה רקורדס
Ilmur af Jólum

Ilmur af Jólum (בעברית: ארומה של חג מולד) הוא אלבום הבכורה של הזמרת האיסלנדית הרה ביורק. את האלבום הוציאה ב-1 בינואר 2000 לאור חברת התקליטים טלטרו מיוזיק. זהו אלבום חג מולד, שפורסם בערב השנה האזרחית החדשה. הוא יצא בפורמט תקליטור, ובמרוצת השנים עלה גם לשירותי הסטרימינג, דוגמת ספוטיפיי ואפל מיוזיק.

== רשימת רצועות ==

== הערות שוליים ==

קטגוריה:אלבומי בכורה מ-2000
קטגוריה:אלבומי הרה ביורק
קטגוריה:אלבומים באיסלנדית
Hera Björk

Hera Björk (בעברית: הרה ביורק) הוא אלבום האולפן השני של הזמרת האיסלנדית הרה ביורק. את האלבום הוציאה בשנת 2006 לאור חברת התקליטים פרוסט מיוזיק. הוא יצא בפורמט תקליטור, ובמרוצת השנים עלה גם לשירותי הסטרימינג, דוגמת ספוטיפיי ואפל מיוזיק. אורכה של הרצועה הסוגרת של היצירה, "Endir", עומד על שמונה עשרה דקות וארבע עשרה שניות. זהו השיר הארוך ביותר באלבום.

== רשימת רצועות ==

== הערות שוליים ==

קטגוריה:אלבומי 2006
קטגוריה:אלבומי הרה ביורק
קטגוריה:אלבומים באיסלנדית
Je ne sais quoi

Je ne sais quoi (בעברית: אני לא יודעת מה) הוא אלבום האולפן השלישי של הזמרת האיסלנדית הרה ביורק. את האלבום הוציאה בשנת 2010 לאור חברת התקליטים האנדז אפ מיוזיק. הוא יצא בפורמט תקליטור, ובמרוצת השנים עלה גם לשירותי הסטרימינג, דוגמת ספוטיפיי ואפל מיוזיק. זוהי היצירה הראשונה של ביורק בשפה האנגלית.

== רשימת רצועות ==

== הערות שוליים ==

קטגוריה:אלבומי 2010
קטגוריה:אלבומי הרה ביורק
קטגוריה:אלבומים באנגלית
Ilmur af Jólum II

Ilmur af Jólum II (בעברית: ארומה של חג מולד II) הוא אלבום האולפן הרביעי של הזמרת האיסלנדית הרה ביורק. את האלבום הוציאה ב-22 בנובמבר 2017 לאור חברת התקליטים האנדז אפ מיוזיק. לאחר הוצאתו של Je ne sais quoi, שבוצע כולו באנגלית, החליטה הזמרת לחזור למקורותיה ולשיר באיסלנדית. זוהי יצירת המשך לאלבום הבכורה שלה, Ilmur af Jólum. בדומה אליו גם כאן מדובר באלבום חג מולד.

== רשימת רצועות ==

== הערות שוליים ==

קטגוריה:אלבומי 2017
קטגוריה:אלבומי הרה ביורק
קטגוריה:אלבומים באיסלנדית
הידרונום

הידרונום (מהרכבת המילים ביוונית ὕδρω ,, "מים" ו- , , "שם") הוא סוג של טופונום המציין שם פרטי של גוף מים. הידרונומים כוללים שמות של מקווי מים כגון נהרות ונחלים, אגמים ובריכות, ביצות וביצות, ימים ואוקיינוסים. בנוסף, זוהי תת-קבוצה של טופונומיה, דיסציפלינה ייחודית של הידרונומיה החוקרת שמות גאוגרפיים, המקורות והמשמעויות של שמות אלה, והתפתחותם במהלך ההיסטוריה. 

בהירוגליפים, המציין את נהר הנילוס בשפה המצרית]]

==קישורים חיצוניים==

==הערות שוליים==

קטגוריה:גופי מים
רפובליקת מולוסיה

רפובליקת מולוסיה (באנגלית: Republic of Molossia) היא מיקרו-מדינה לא מוכרת, שנוסדה בשנת 1977 והיא בית קטן ליד דייטון במדינת נבדה, ארצות הברית.<ref>[http://www.molossia.org/article307.html Our New National Anthem]Republic of Molossia (www.molossia.org). </ref><ref></ref><ref></ref>
== היסטוריה ==
הרפובליקה נוסדה ב-1977, על ידי קווין באו. היא התקיימה תחילה בעיקר בחדר השינה שלו עד שבאו קנה 1.3 דונם של נכס בצפון נבדה ב-1998 ובנה חברת רכבת וחברת טלפון פרטית.
באו אהב את הרעיון של אומות זעירות כמו מונקו וליכטנשטיין. "זה די דבק בי, זה משהו שהייתי רוצה לעשות ולהמשיך לעשות ואז כשקיבלתי נכס בצפון נבאדה שהפך לבית של רפובליקת מולוסיה" באו טוען כי מולוסיה היא כמדינה ריבונית ועצמאית בתוך שטחה של ארצות הברית.
"היא קיימת כמדינה בתוך מדינה, בדומה לאומת הנאוואחו. אנו מפעילים ריבונות על הטריטוריה שלנו, ויש לנו חוקים, מנהגים ואדמות משלנו."
אף על פי שהוא רואה את עצמו רפובליקה נפרדת, הוא ממשיך לשלם מס על הקרקע לסטורי, השלטון המקומי, תחת הכותרת "סיוע חוץ".
== גאוגרפיה ==
שטחה של הרפובליקה הוא 0.053 קמ"ר (הבית הוא 40 מ"ר והוא מוקף בשטח של 23,263 מ"ר) ואוכלוסייתה מונה 27 נפשות, מה שמעניק לה את התואר "המדינה הקטנה בעולם".
הרפובליקה נוסדה בשנת 1977, ושטחה כולל את בית הנשיא ואת הגנים הקדמיים והאחוריים, מרכז לחקר החלל, וסניף דואר קטן מאוד. בנוסף לאנגלית, השפה השנייה שמולוסיה מכירה בה היא אספרנטו.

==קישורים חיצוניים==
* 

==הערות שוליים==

מולוסיה
קטגוריה:נבדה: גאוגרפיה
ויקטור יודוביץ'

ויקטור יודוביץ (ברוסית: Виктор Иосифович Юдович; ( 4 באוקטובר 1934, טביליסי- 19 באפריל 2006, רוסטוב על דון) היה מומחה למכניקה סובייטי ממוצא יהודי.

==קורות חיים==
ויקטור יודוביץ' נולד בשנת 1934 בטביליסי (אז בתחומי ברית המועצות, כיום בגאורגיה) למשפחה יהודית. אביו היה סופר ועיתונאי. תוך זמן קצר המשפחה עברה לרוסטוב על דון בה יודוביץ' סיים לימודי בית ספר עם מדליית זהב. לאחר סיום בית ספר, בשנת 1952 הוא החל לימודים באוניברסיטת רוסטוב. הוא סיים את הלימודים בשנת 1957. עוד בזמן הלימודים הוא היה שותף לפרסום מאמר מדעי ראשון ביחד עם יוסיף וורוביץ'.

יודוביץ' המשיך בלימודים ובשנת 1962 סיים עבודת תואר שלישי באוניברסיטת מוסקבה. בשנת 1972 הוא סיים פוסט-דוקטורט במכון לבעיות מכניקה של אקדמיה למדעים של ברית המועצות.

לאחר קבלת התואר הוא מונה לפרופסור וראש קתדרה למתמטיקה שימושית ופיזיקה באוניברסיטה ברוסטוב על דון. הוא כיהן בתפקידים אלו עד לפטירתו.

ידוביץ' היה מלמד באוניברסיטה מעל ל-30 שנים. בתקופה זו הוא היה מנחה של 25 עבודות תואר שלישי ו-7 עבודות פוסט-דוקטורט.

יודוביץ' היה מומחה בתחום הידרודינמיקה, פיזיקה מתמטית ותורת היציבות. בתחום התמחותו הוא פרסם 300 מאמרים, 2 ספרים ו-2 ספרי לימוד.

בשנת 2001 הוא הוזמן לאוניברסיטת האל בה נתן הרצאה על 11 בעיות בהידרודינמיקה בולטות.

בשנת 1990 על שמו נקרא אסטרואיד 10049.

==קישורים חיצוניים==
* [https://www.researchgate.net/publication/252495566_Viktor_Iosifovich_Yudovich_obituary ביוגרפיה] 
* [https://web.archive.org/web/20131216001102/http://vmmf.math.rsu.ru/yudovich.html ביוגפיה] 
* [https://scholar.google.com/scholar?q=author%3A%22в%20и%20юдович%22%20OR%20author%3A%22v%20i%20yudovich%22 רשימת פרסומים]
* 

קטגוריה:מדענים שעל שמם כוכב לכת מינורי
קטגוריה:מדענים יהודים סובייטים
קטגוריה:פיזיקאים יהודים
קטגוריה:מתמטיקאים יהודים
קטגוריה:ילידי 1934
קטגוריה:נפטרים ב-2006
בנציון וול

בנציון וול (ברוסית: Бенцион Моисеевич Вул; ( 22 במאי 1903, בילה צרקווה - 9 באפריל 1985, מוסקבה) היה פיזיקאי סובייטי ממוצא יהודי. הוא התמחה בחקר חומר דיאלקטרי, מוליך למחצה ותחומים סמוכים.

==קורות חיים==
בנציון וול בשנת 1903 בעיירה בילה צרקווה (אז בתחומי האימפריה הרוסית כיום באוקראינה) למשפחה יהודית. לאחר לימודים של שנתיים בבית ספר יהודי הוא המשיך לתיכון.

בשנת 1920 וול התנדב לשורות הצבא האדום ולחם ביחידה של ארמיית הפרשים הראשונה. לאחר חזרה לעיר בו נולד וול נבחר למזכיר של סניף הקומסומול המקומי. בשנת 1921 הוא עבר לקייב והחל ללמוד הנדסת חשמל במכון הפוליטכני של העיר. במקביל הוא היה פעיל במוסדות המפלגה הקומוניסטית של ברית המועצות. בשנת 1928 הוא סיים את לימודי תואר והמשיך ללימודי תואר שלישי. את העבודה הוא סיים בשנת 1929.

בשנת 1932 הוא התחיל לעבוד במכון לבדב לפיזיקה. הוא נשלח להשתלמות באירופה.

בשנת 1934 וול קיבל נזיפה על חשד לפעילות שלא תואמת את עמדת המפלגה. בהמשך הוא תמך בגינויים של פיזיקאים בולטים כולל אברם יופה, אך יחסים ביינהם נותרו סבירים.

בשנת 1939 וול נבחר כחבר בהתכתבות לאקדמיה למדעים של ברית המועצות ובשנת 1972 קודם למעמד של חבר בפועל.

וול היה מעורב בפיתוח חומרים דיאלקטריים חדשים. לאחר מלחמת העולם השנייה הוא עבר לתחום חקר מוליכי למחצה. בשנת 1959 ביחד עם ניקולאי בסוב הוא הציע לבנות לייזר על בסיס מוליכי למחצה.

על תרומתו לקידום המדע וול קיבל עיטורים רבים לרבות עיטור לנין (5 פעמים) ותואר גיבור העמל הסוציאליסטי. בשנת 1946 הוא קיבל פרס ברית המועצות על פיתוח חומר חדש בתחום מוליכי חשמל. בשנת 1964 הוא קיבל פרס לנין על פיתוח בתחום מוליכי למחצה.

בשנת 1973 הוא חתם למכתב גלוי בגנות פעילותו של אנדריי סחרוב.

בנציון וול נפטר בשנת 1985 ונטמן בבית העלמין נובודוויצ'י.

==קישורים חיצוניים==
* [https://books.lebedev.ru/wp-content/uploads/2015/08/Vul.pdf ביוגרפיה] 
* [https://scholar.google.com/scholar?q=author%3A%22б%20м%20вул%22%20OR%20author%3A%22b%20m%20vul%22 רשימת פרסומים]
* 

קטגוריה:מדענים יהודים סובייטים
קטגוריה:פיזיקאים יהודים
קטגוריה:מקבלי עיטור מהפכת אוקטובר
קטגוריה:מקבלי עיטור אות הכבוד
קטגוריה:מקבלי עיטור הדגל האדום של העמל
קטגוריה:מקבלי עיטור לנין
קטגוריה:יהודים חברי האקדמיה למדעים של ברית המועצות
קטגוריה:זוכי פרס לנין
קטגוריה:גיבורי העמל הסוציאליסטי
קטגוריה:אישים הקבורים בבית העלמין נובודוויצ'יה
קטגוריה:ילידי 1903
קטגוריה:נפטרים ב-1985
אורורה (מחשב-על)

אורורה הוא מחשב-על, שנבנה בחסות מחלקת האנרגיה של ארצות הברית (DOE) ותוכנן על ידי החברות אינטל ו-Cray עבור המעבדה הלאומית ארגון. זה היה מחשב העל השני במהירותו בעולם מאז 2023. צפוי כי לאחר שיפור הביצועים שלו הוא יעלה על שני אקסהפלופס (FLOPS <math>2 \times 10^{18}</math>), מה שיהפוך אותו למחשב המהיר ביותר אי פעם.

ב-2019 הוערכה עלות המחשב ב-500 מיליון דולר. אוליבייה פרנזה (Olivier Franza) הוא האדריכל הראשי והחוקר הראשי של התכנון הזה.

==היסטוריה==

בשנת 2013 מחלקת האנרגיה של ארצות הברית הציגה את החזון שלה למחשב-על עם מהירות של אקסהפלופס אחד עד שנת 2020. אורורה הוכרז לראשונה ב-2015 והשלמתו תוכננה ל-2018. היא הייתה צפויה להיות בעלת מהירות של 180 פטהפלופס, שהיא בקירוב מהירותו של מחשב העל Summit. אורורה נועד להיות מחשב העל החזק ביותר בזמן השקתו ולהיבנות על ידי Cray עם מעבדי אינטל. מאוחר יותר, בשנת 2017, אינטל הודיעה שהשלמת אורורה תדחה ל-2021 אך תעלה לאקסהפלופס אחד. במרץ 2019 הודיעה מחלקת האנרגיה שהיא תבנה את מחשב העל הראשון עם ביצועים של אקסהפלופס אחד בארצות הברית ב-2021.

באוקטובר 2020 הודיעה מחלקת האנרגיה כי אורורה יתעכב שוב בשישה חודשים נוספים, ולא יהיה עוד מחשב אקסהפלופס הראשון באצות הברית. בסוף אוקטובר 2021 הודיעה אינטל כי אורורה יעלה במהירותו על שני אקסהפלופס בחישוב בדיוק כפול. התקנת המערכת הושלמה ב-22 ביוני 2023.

במאי 2024 הופיע אורורה במקום השני ברשימת מחשבי העל טופ500, עם ביצועים של 1.012 אקסהפלופס, מה שסימן את הכניסה השנייה של מערכת בעלת ביצועי אקסהפלופס לרשימה זו. אורורה עדיין צפוי לעבור את המהירות של שני אקסהפלופס כשהמערכת כולה תהפוך למקוונת ויבוצעו בה אופטימיזציות, ותעבור את כמחשב העל מספר 1 ב-Top500, שכן אופטימיזציה של מחשבי העל יכולה להוביל לשיפורי ביצועים משמעותיים.

==שימושים==
שימושי אורוה כוללים מחקר על היתוך גרעיני, טכנולוגיות דלות פחמן, חלקיקים תת-אטומיים, סרטן וקוסמולוגיה. הוא ישמש גם לפיתוח חומרים חדשים שיהיו שימושיים עבור סוללות ותאים סולאריים יעילים יותר. פעילות זו אמורה להיות זמינה לקהילה המדעית הכללית.

==מבנה==
לאורוה יש 10,624 צמתים, כאשר כל צומת מורכב משני מעבדי Intel Xeon Max, שישה GPUs מסדרת Intel Max וארכיטקטורת זיכרון מאוחד, המספקים עוצמת מחשוב מרבית של 130 טרהפלופס לצומת. יש לו כ-10 פטה-בייט של זיכרון ו-230 פטה-בייט של אחסון.

לפי ההערכות, המכונה צורכת כ-60 מגוואט. לשם השוואה, המחשב המהיר ביותר בעולם כיום, פרונטיר, צורך ב-21 מגוואט בעוד Summit צורך כ-13 מגוואט.

==קישורים חיצוניים==
* 
* 

==הערות שוליים==

קטגוריה:מחשבי-על
קטגוריה:מחלקת האנרגיה של ארצות הברית
קטגוריה:אינטל
אשר רוזנבוים

הרב אשר רוזנבוים היה ראש ישיבת בית יוסף בבאוסטרוב מזובייצקי בפולין ורב שכונת נורדיה ובית כנסת בוגרשוב בתל אביב.

==תולדות חייו==
נולד בביאליסטוק, פולין בכ"ח תמוז ה'תר"ס (25 ביולי 1900) לאביו הרב אברהם רוזנבוים. למד בישיבת לומז'ה, ישיבת ביאליסטוק וישיבת ראדין. למד אצל רבי אלחנן וסרמן והוסמך לרבנות. נישא לרבקה מרים (בת מנחם דרוזדובסקי) מאוסטרוב מזובייצקי ועבר להתגורר בה.

בימי מלחמת העולם הראשונה הסתובב בעיירות במחוזות לומז'ה וביאליסטוק ונשא דרשות חיזוק. באמצעותם הוא יסד את ישיבת בית יוסף הגדולה באוסטרוב מזובייצקי שבשיאה למדו בה מאתיים בחורים. ותלמוד תורה שלמדו בו כארבע מאות תלמידים עד השואה.

בשנת ה'תרצ"ג (1933) עלה לארץ ומונה לרב שכונת נורדיה בתל אביב, ולרב בית הכנסת בוגרשוב. עסק בכתיבה תורנית, חיבר ספרים רבים ובנוסף פרסם מאמרים בעיתונים: המודיע, הצופה, שערים, היסוד והנאמן.

נפטר ז' אדר, ה'תשל"ה, (18 בפברואר 1975). נקבר בקריית שאול, תל אביב.

==משפחתו==
* בנו פישל.
* בתו דבורה, נישאה לרב נפתלי הכהן בלס.
* בתו, שרה, נישאה למרדכי הולצבלט.
* בנו, הרב מנחם רוזנבוים, מתגורר בבני ברק וממלא מקום אביו כרב בית הכנסת בוגרשוב<ref>[https://rabanut.co.il/synagogue/הכללי/ אתר המועצה הדתית תל אביב].</ref>.

==חיבוריו==
* מטעמי אשר - חידושים במאמרי חז"ל.
* מעדני אשר – על התורה בשני חלקים (תשט"ז – תשי"ז)
* מטעמי אשר (תשי"ח) – על הש"ס
* מגדני אשר (תשי"ט) – על הש"ס
* דברי אשר (תשי"ט)
* שבילי אשר (תש"ך) – בתורת הרמב"ם
* פניני אשר (תשכ"א)
* הגיגי אשר (תשכ"ב)
* מכמני אשר (תשכ"ג) – חלקו הראשון של הספר הוא אוסף אמרות ופנינים מגדולי ליטא ופולין שהמחבר הסתופף בצילם, בהם החפץ חיים והאמרי אמת, ומזקני חסידי וורקי וקוצק, רבי בן ציון מאוסטרוב ורבי יצחק דוד מצ'יזוב
* הדרני אשר (תשכ"ד) – הדרנים על הש"ס ושו"ע אורח חיים, עם רביבי אשר – חידושים על תנ"ך, ש"ס, זוהר ומדרש.
* כוכבי אשר (תשכ"ה) – דרשות לאירועים לכל שבוע ושבוע, עם "אמרי שפר"
* נתיבי אשר – על קדושת השבת, המועדים והימים הנוראים
* בינת אשר – על פרקי אבות (תשכ"ח), ונספח לו "תפארת מנחם" מבנו הרב מנחם רוזנבוים.

==קישורים חיצוניים==
* דוד תדהר, [https://www.tidhar.tourolib.org/tidhar/view/12/4101?search%5B%5D=אשר&search%5B%5D=רוזנבוים הרב אשר רוזנבוים] באנציקלופדיה לחלוצי הישוב ובוניו
* 
* , 

==הערות שוליים==

קטגוריה:אישים הקבורים בבית הקברות קריית שאול
קטגוריה:תל אביב-יפו: רבני שכונות
קטגוריה:ראשי ישיבה פולנים
קטגוריה:תלמידי החפץ חיים
קטגוריה:חסידי גור
קטגוריה:בוגרי ישיבת לומז'ה
קטגוריה:בוגרי ישיבת ראדין
קטגוריה:אנשי העלייה החמישית
דניאל סטרן (הלך)

דניאל סטרן (באנגלית: Daniel M. Stern; 1849–1923) היה אתלט יהודי-אמריקאי, אלוף ארצות הברית (1876) בהליכה תחרותית ל-1 מייל ול-3 מייל.

== ביוגרפיה ==
סטרן התאמן במועדון האתלטיקה של ניו יורק. בשנת 1873 החל להתאמן בהליכה תחרותית.

בתחרות שנערכה ב-10 באוקטובר 1874 היה לאתלט האמריקאי הראשון בהיסטוריה שירד מ-7 דקות בהליכה תחרותית ל-1 מייל. 

===אלוף ארצות הברית===
באליפות ארצות הברית הראשונה (NAAA) שנערכה בניו יורק ב-30 בספטמבר 1876 הוא זכה בשתי מדליות זהב בהליכה תחרותית ל-1 מייל בתוצאה של 7:31 דקות ובהליכה תחרותית ל-3 מייל בתוצאה של 25:12 דקות.

==קישורים חיצוניים==

* By Jesse Silver, [https://www.nli.org.il/he/newspapers/cgs/1975/07/17/01/article/80 Notable Jewish athletes of today and yesterday], באתר The Sentinel, עמוד 35, 17 ביולי 1975
* [https://athlos.co.uk/books/the-athlete-vol-no-1/ The athlete vol., no.1.], באתר "Athlos", כולל תמונה של דניאל סטרן. 

== הערות שוליים ==

קטגוריה:אתלטים יהודים אמריקאים
קטגוריה:הלכים